Illum il-Kunsill approva pjan ta' azzjoni doganali tal-UE ġdid biex jiġġieled kontra l-ksur tad-drittijiet ta' proprjetà intellettwali (IPR). Il-pjan ta' azzjoni ġdid ser ikopri s-snin mill-2018 sal-2022. Huwa ser jiżgura infurzar effettiv tal-IPR, jittratta l-kummerċ ta' prodotti li jiksru l-IPR tul il-katina tal-provvista internazzjonali u jsaħħaħ il-kooperazzjoni f'dan il-qasam mal-Osservatorju Ewropew kif ukoll mal-awtoritajiet rilevanti tal-infurzar tal-liġi. Il-Kummissjoni hija mistiedna tħejji pjan direzzjonali sar-rebbiegħa 2019 dwar l-implimentazzjoni tal-pjan ta' azzjoni ġdid, kif ukoll timmonitorja din l-implimentazzjoni u tippreżenta rapporti annwali lill-Kunsill. Aqra t-test tal-konklużjonijiet tal-Kunsill. Ara l-paġna tal-laqgħa